ไฟแนนซ์ทูเดย์
โดย...ภูคา
29 ต.ค. 2565

โดย...ภูคา
สมชัย สัจจพงษ์ ปลัดกระทรวงการคลัง สั่งเร่งมาตรการทางภาษีเพื่อกระตุ้นการลงทุนของเอกชนที่จะสิ้นสุดลงในช่วงสิ้นปี 2559 นี้ ผ่านทางไลน์กลุ่มที่มีทั้งคลังจังหวัด สรรพากรจังหวัดรวมกว่า 900 คน ให้ออกไปทำความเข้าใจกับนักลงทุน ผู้ประกอบการให้เร่งลงทุนเช่น ซื้อเครื่องจักร คอมพิวเตอร์ ยานพาหนะ เพื่อเพิ่มศักยภาพการผลิตจะได้ลดหย่อนภาษีถึง 2 เท่า
ธนาคารอิสลามแห่ง ประเทศไทย (ไอแบงก์) ประกาศรับสมัครผู้บริหารระดับรองกรรมการและผู้ช่วยกรรมการผู้จัดการรวดเดียวถึง 8 อัตรา เพื่อแทนคนที่ลาออกไปก่อนหน้านี้
อย่าง รักษ์ วรกิจโภคาทร ที่ลาออกไปรับตำแหน่งรองกรรมการผู้จัดการธนาคารเพื่อการส่งออกและนำเข้าแห่งประเทศไทย หรือ ธสน. ส่วนที่เหลือก็ทยอยลาออกเพื่อไปหาประสบการณ์ใหม่ๆ งานนี้ใครสนใจมาเสริมทีมไอแบงก์รับผู้ถือหุ้นใหม่ยื่นใบสมัครด่วน
ด้านธนาคารพัฒนาวิสาหกิจขนาดกลางและขนาดย่อมแห่งประเทศไทย หรือ ธพว. ดูท่าฝุ่นตลบไม่เลิก เพราะอดีตผู้บริหารที่เจอคำสั่งให้หยุดปฏิบัติหน้าที่และกับพวกที่ถูกสั่งย้ายไปในตำแหน่งลอย ทำท่าว่าจะหวนมาเอาเรื่องคนที่ใช้อำนาจการสั่งการเข้าให้แล้ว